钦定古今图书集成/理学汇编/字学典/第150卷 > 《述古书法纂》 > 《陈元除子墨客卿诰》刘克壮
## 钦定古今图书集成/理学汇编/字学典/第150卷 > 《述古书法纂》 > 《陈元除子墨客卿诰》刘克壮

秦重卿，爵以客，斯为之，汉仍秦旧，位亚翰林，主人一
等。优游文字之间，而不责以吏课，有宾师之道焉尔。
粲然有文，磨而不磷。知白守墨，黯黯内光。质凝重而
气芳洁行，将以润色庙谟，贲饰圣世，其有功于名教
大矣。俾陞棘列之光华，实亦松阶之积累。宜戒成蝇
之误，务滋脱兔之毫。可除《子墨客卿》。